text: Danska Orsted skal byggja heimsins størstu havvindmylnulund
text: #000001
text: Skal standa fyri útbyggingini av heimsins størstu havvindmylnulund við 231 vindmyllum, Hornsea 3 í Bretlandi
text: #000002
text: Tað var bretska vinnu- og orkumálaráðið, sum í gjár boðaði frá, at tað hevur tillutað donsku fyritøkuni Orsted arbeiðið at byggja heimsins størstu vindmylnulund til havs.
text: #000003
text: Hornsea 3 skal framleiða 2.852 megawatt og lata streym til 3,2 mió. húsarhald í Bretlandi. Lundin skal liggja 160 milometrar út fyri strondina við Yorkshire. Hon telur 231 vindmyllur, sum fáa stóran týdning fyri orkuveitingina í Bretlandi.
text: #000004
text: Bretska stjórnin hevur sett sær fyri at byggja út vindorkuna við 50 GW til havs innan 2030. Sáttmálin, sum danska fyritøkan hevur fingið framum fleiri aðrar kendar orkufyritøkur, hevur alstóran týdning fyri Orsted, sum hevur ætlan um at byggja út 30 GW havvindorku innan 2030. Í løtuni stendur Orsted fyri 7,5 GW offshore. Hornsea 3 verkætlanin fer at skaffa arbeiði til 5000 fólk og tá hon stendur liðug verða har 1200 føst arbeiðspláss.
text: #000005
text: Hornsea 3 er partur av einum stórum orkuøki til havs við Hornsea 1 og 2 og nú 3 aftrat. Tá allar vindmylnulundirnar framleiða hava tær ein kapasitet uppá 5 GW, sum svarar til nýtsluna hjá 5 mió. húsarhaldum. Hetta verður tá heimsins størsta samlaða havvindorkuøki. Enn ein Hornsea útbygging er á tekniborðinum, tann fjórða í røðini, sum fer at framleiða 2,6 GW. Endalig støða verður tikin til hana í 2023.
text: #000006
text: Orsted, sum hevur verið partur av menningini av havvindmyllum í Bretlandi frá byrjan, hevur higartil gjørt íløgur í útbyggingar uppá 14 mia. pund og fer innan 2030 at standa fyri íløgum uppá 14 mia. pund aftrat. Orsted eigur í fleiri av havvindmylnulundunum, hvørs framleiðsla svarar til 6,2 GW:
text: #000007
text: Tað vísir seg, at bretska stjórnin bókstaviliga hevur vind í seglunum, tá talan er um at menna vindorkuna til havs. Menningin á havvindorkuøkinum hevur við sær, at streymurin kann gerast nógv bíligari og hava privatir íleggjarar í hyggju at gera íløgur fyri 155 mia. pund komandi árini til 2030. Hetta fer at skapa 100.000 nýggj arbeiðspláss í eitt nú veitingarvinnuni. Umframt at byggja vindmylnulundir í Suðurbretlandi, so eru longu settar út í kortið fleiri stórar útbyggingar í Skotlandi eins og í Hetlandi.
text: #000008
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000009
text: Fólkatingið vitjar SEV í Húsahaga
text: #000011
text: Mannaættin latið upp porturini til helviti
text: #000012
text: Helvtin av orkuni frá vindmyllulundum fer til spillis
text: #000013
text: Regin Mittún nýggjur fíggjarstjóri hjá Magn
text: #000014
text: Oljuprísur uppá 100 dollarar í eygsjón
text: #000015
text: Russland sendir oljutangaskip norður um Sibiria
text: #000016
text: Byggja heimsins størstu vindmylnuhøll í Esbjerg
text: #000017
text: Bera ótta fyri nýggjum grønum brennievnum
text: #000018
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000022
text: Fyristing tel. 20 80 80 [email protected]
text: #000023